CELEX: 62016TA0506
Language: et
Date: 2017-07-06 00:00:00
Title: Kohtuasi T-506/16: Üldkohtu 6. juuli 2017. aasta otsus – Bodson jt versus EIP (Avalik teenistus — EIP töötajad — Töösuhte lepinguline iseloom — Töötasu — Töötasude ja palgatõusu süsteemi reform — Õiguspärane ootus — Õiguskindlus — Ilmne hindamisviga — Proportsionaalsus — Hoolitsemiskohustus — EIP kodukorra artikli 11 lõige 3)

21.8.2017   
            
            
               ET
            
            
               Euroopa Liidu Teataja
            
            
               C 277/44
            
         Üldkohtu 6. juuli 2017. aasta otsus – Bodson jt versus EIP
   (Kohtuasi T-506/16) (1)
   
   ((Avalik teenistus - EIP töötajad - Töösuhte lepinguline iseloom - Töötasu - Töötasude ja palgatõusu süsteemi reform - Õiguspärane ootus - Õiguskindlus - Ilmne hindamisviga - Proportsionaalsus - Hoolitsemiskohustus - EIP kodukorra artikli 11 lõige 3))
   (2017/C 277/66)
   Kohtumenetluse keel: prantsuse
   
      Pooled
   
   
      Hagejad: Jean-Pierre Bodson (Luxembourg, Luksemburg) ja 483 hagejat, kelle nimed on märgitud kohtuotsuse lisas (esindaja: advokaat L. Levi)
   
      Kostja: Euroopa Investeerimispank (EIP) (esindajad: C. Gómez de la Cruz, G. Nuvoli ja T. Gilliams, hiljem T. Gilliams ja G. Faedo, keda abistas advokaat P.-E. Partsch)
   
      Ese
   
   ELTL artikli 270 alusel esitatud hagi, milles esiteks palutakse tühistada 2013. aasta aprilli ja hilisemates töötasu teatistes sisalduvad otsused, millega kohaldati hagejatele EIP halduskomitee 18. detsembri 2012. aasta otsust ning EIP direktorite nõukogu 29. jaanuari 2013. aasta otsuseid ja 5.veebruaril 2013 võrgu üles pandud artiklit, milles teavitatakse personali nendest kahest otsusest; ja teiseks palutakse mõista EIP-lt välja hagejate kasuks summa, mis vastab erinevusele töötasu summa vahel, mis eespool viidatud otsuste alusel tasuti, ja töötasu summa vahel, mida tuli maksta varasema korra alusel; ning kahjuhüvitis ja intressid varalise kahju eest, mis tulenes hagejate ostujõu väidetavast vähenemisest.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Mõista kohtukulud välja Jean-Pierre Bodsonilt ja teistelt Euroopa Investeerimispanga (EIP) töötajatelt, kelle nimed on märgitud kohtuotsuse lisas.
            
         
      (1)  ELT C 207, 20.7.2013 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-45/13 ja anti üle Euroopa Liidu Üldkohtule 1.9.2016).